CELEX: 62015CN0172
Language: el
Date: 2015-04-16 00:00:00
Title: Υπόθεση C-172/15: Προσφυγή της 16ης Απριλίου 2015 — Ευρωπαϊκή Επιτροπή κατά Βασιλείου της Ισπανίας

15.6.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 198/26
            
         Προσφυγή της 16ης Απριλίου 2015 — Ευρωπαϊκή Επιτροπή κατά Βασιλείου της Ισπανίας
   (Υπόθεση C-172/15)
   (2015/C 198/34)
   Γλώσσα διαδικασίας: η ισπανική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: L. Nicolae και J. Rius)
   
      Καθού: Βασίλειο της Ισπανίας
   
      Αιτήματα
   
   Η προσφεύγουσα ζητεί από το Δικαστήριο:
   
               —
            
            
               να διαπιστώσει ότι, μην έχοντας εγκρίνει ακόμη το σύνολο των αξιολογήσεων και των σχεδίων ασφάλειας των ισπανικών λιμένων που εμπίπτουν στο πεδίο εφαρμογής της οδηγίας 2005/65/ΕΚ (1) του Ευρωπαϊκού Κοινοβουλίου και του Συμβουλίου, της 26ης Οκτωβρίου 2005, σχετικά με την ενίσχυση της ασφαλείας των λιμένων, δυνάμει του άρθρου 258 της Συνθήκης για τη Λειτουργία της Ευρωπαϊκής Ένωσης, το Βασίλειο της Ισπανίας παρέβη τις υποχρεώσεις που υπέχει από το άρθρο 2, παράγραφος 3, και τα άρθρα 6 και 7 της εν λόγω οδηγίας, που προβλέπουν, αντιστοίχως, ότι τα κράτη μέλη πρέπει να ορίζουν για κάθε λιμένα τα όριά του, καθώς και να εγκρίνουν τις αξιολογήσεις και τα σχετικά σχέδια προστασίας λιμένων,
            
         
               —
            
            
               να καταδικάσει το Βασίλειο της Ισπανίας στα δικαστικά έξοδα.
            
         
      Λόγοι και κύρια επιχειρήματα
   
   Στις 5 Σεπτεμβρίου 2014, το Βασίλειο της Ισπανίας αναγνώριζε ότι από τους 67 λιμένες τους οποίους αφορά η επίμαχη νομοθεσία, εκκρεμούσε ακόμη η έγκριση τριών αξιολογήσεων ασφάλειας λιμένων και 18 σχεδίων προστασίας λιμένων.
   Από την προαναφερθείσα ημερομηνία μέχρι τούδε, οι ισπανικές αρχές συνέχισαν να ενημερώνουν περιοδικώς σχετικά με την πρόοδο όσον αφορά την πρακτική εφαρμογή της οδηγίας 2005/65/ΕΚ. Η τελική έκθεση της καταστάσεως προς τον σκοπό αυτό παρελήφθη στις 14 Απριλίου 2015, από την οποία απορρέει ότι, από τους 67 λιμένες τους οποίους αφορά η επίμαχη νομοθεσία, εκκρεμεί ακόμη μία αξιολόγηση και οκτώ σχέδια προστασίας λιμένων.
   Η Επιτροπή διαπιστώνει, κατά συνέπεια, ότι από την ημερομηνία της τελικής εκθέσεως που παρελήφθη, το Βασίλειο της Ισπανίας δεν τήρησε τις υποχρεώσεις ορισμού των ορίων κάθε λιμένος υπό την έννοια της οδηγίας 2005/65/ΕΚ, ούτε τις υποχρεώσεις καταρτίσεως και εγκρίσεως της προστασίας του συνόλου των λιμένων στους οποίους τυγχάνει εφαρμογής η οδηγία 2005/65/ΕΚ, καθώς και καταρτίσεως και εγκρίσεως της προστασίας των εν λόγω λιμένων.
   
      (1)  ΕΕ L 310, σ. 28.